CELEX: 32012D0202
Language: mt
Date: 2012-03-29 00:00:00
Title: 2012/202/UE: Deċiżjoni ta’ Implimentazzjoni tal-Kummissjoni tad- 29 ta’ Marzu 2012 li temenda d-Deċiżjoni 1999/94/KE dwar il-proċedura biex tafferma l-konformità tal-prodotti għall-bini skont l-Artikolu 20(2) tad-Direttiva tal-Kunsill 89/106/KEE rigward prodotti tal-konkrit mogħtija l-forma minn qabel normali/ħfief/maqsuma minnhom infushom u mogħtija l-arja (notifikata bid-dokument numru C(2012) 1977)  Test b’relevanza għaż-ŻEE

21.4.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 109/22
               
            DEĊIŻJONI TA’ IMPLIMENTAZZJONI TAL-KUMMISSJONI
      tad-29 ta’ Marzu 2012
      li temenda d-Deċiżjoni 1999/94/KE dwar il-proċedura biex tafferma l-konformità tal-prodotti għall-bini skont l-Artikolu 20(2) tad-Direttiva tal-Kunsill 89/106/KEE rigward prodotti tal-konkrit mogħtija l-forma minn qabel normali/ħfief/maqsuma minnhom infushom u mogħtija l-arja
      (notifikata bid-dokument numru C(2012) 1977)
      (Test b’relevanza għaż-ŻEE)
      (2012/202/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikolu 13(4)(a) tagħha,
      Wara konsultazzjoni mal-Kumitat Permanenti għall-Bini,
      Billi:
      
                  (1)
               
               
                  Fil-25 ta’ Jannar 1999, il-Kummissjoni adottat id-Deċiżjoni 1999/94/KE dwar il proċedura biex tafferma l-konformità tal-prodotti għall-bini skont l-Artikolu 20(2) tad-Direttiva tal-Kunsill 89/106/KEE rigward prodotti tal-konkrit mogħtija l-forma minn qabel normali/ħfief/maqsuma minnhom infushom u mogħtija l-arja (2).
               
            
                  (2)
               
               
                  L-Anness III tad-Deċiżjoni 1999/94/KE għandu jiġi emendat, biex jadatta s-sistemi ta’ attestazzjoni tal-konformità għal travi/unitajiet ta’ sulari fi blokok u elementi li jinkorporaw materjal organiku fi progress tekniku biex jitqiesu l-użi suġġetti għar-regolamenti dwar reazzjoni għan-nar peress li għandu jiġi żgurat livell differenti ta’ intervent ta’ parti terza skont il-proċessi u l-materjali użati fil-produzzjoni.
               
            
                  (3)
               
               
                  Id-Deċiżjoni 1999/94/KE għandha għalhekk tiġi emendata skont dan,
               
            ADOTTAT DIN ID-DEĊIŻJONI:
      Artikolu 1
      L-Anness III tad-Deċiżjoni 1999/94/KE hu emendat skont l-Anness ta’ din id-Deċiżjoni.
      Artikolu 2
      Din id-Deċizjoni hija indirizzata lill-Istati Membri.
      
         Magħmul fi Brussell, id-29 ta’ Marzu 2012.
         
            
               Għall-Kummissjoni
            
            Antonio TAJANI
            
               Viċi President
            
         
      
      
         (1)  ĠU L 40, 11.2.1989, p. 12.
      
         (2)  ĠU L 29, 3.2.1999, p. 55.
      
         ANNESS
         Fl-Annes III tad-Deċiżjoni 1999/94/KE, it-test li ġej huwa miżjud:
         
            “GRUPP TA’ PRODOTTI
            
               TRAVI/UNITAJIET TA’ SULARI FI BLOKOK U ELEMENTI LI JINKORPORAW MATERJAL ORGANIKU
            
            
               Sistemi ta’ attestazzjoni ta’ konformità
            
            Għall-prodott jew prodotti u l-użu jew l-użi intenzjonati msemmija hawn taħt, il-Kumitat Ewropew għall-Istandardizzazzjoni (CEN) hija mitluba li tispeċifika s-sistema ta’ attestazzjoni ta’ konformità li ġejja fl-istandards armonizzati relevanti Ewropej.
            
                        Prodott(i)
                     
                     
                        Użu/i intenzjonat(i)
                     
                     
                        Livell(i) jew klassi(jiet)
                        (Reazzjoni għan-nar)
                     
                     
                        L-attestazzjoni ta’ sistema/i ta’ konformità
                     
                  
                        Travi/unitajiet ta’ sulari fi blokok u elementi li jinkorporaw materjali organiċi
                     
                     
                        Għall-użi soġġetti għar-regolamentazzjonijiet tar-reazzjoni man-nar
                     
                     
                        (A1, A2, B, C) (*)
                        
                     
                     
                        1
                     
                  
                        (A1, A2, B, C) (**), D, E
                     
                     
                        3
                     
                  
                        (A1 sa E) (***), F
                     
                     
                        4
                     
                  
                        
                                    Sistema 1:
                                 
                                 
                                    Ara, l-Anness III 2 (i) għad-Direttiva 89/106/KEE, mingħajr l-ittestjar permezz tal-awditjar tal-kampjuni.
                                 
                              
                                    Sistema 3:
                                 
                                 
                                    Ara, l-Anness III 2 (ii) għad-Direttiva 89/106/KEE, it-tieni possibbiltà.
                                 
                              
                                    Sistema 4:
                                 
                                 
                                    Ara l-Anness III (2) (ii) għad-Direttiva 89/106/KEE, it-tielet possibbiltà.
                                 
                              
                  L-ispeċifikazzjoni għas-sistema għandha tkun tali li tkun tista’ tiġi implimentata saħansitra meta ma jinħtieġx it-twettiq tax-xogħol biex tiġi stabbilitat ċerta karatteristika, minħabba li mill-inqas Stat Membru wieħed ma jkollu l-ebda ħtieġa legali għal din il-karatteristika (ara l-Artikolu 2(1) tad-Direttiva 89/106/KEE u, jekk meħtieġ, il-punt 1.2.3 tad-Dokumenti Interpretattivi). F’dawk il-każijiet, il-verifika ta’ din it-tip ta’ karatteristika m’għandhiex tkun imposta fuq il manifattur jekk ma jixtieqx jiddikjara l-prestazzjoni tal-prodott f’dak ir-rigward.”
         
         
            (*)  Prodotti/materjali li għalihom huwa identifikabbli biċ-ċar stadju fil-proċess tal-produzzjoni jirriżulta f’titjib tal-klassifika tar-reazzjoni għan-nar (eż. żieda ta’ prodotti ta’ trażżin tan-nar jew limitu tal-materjal organiku).
         
            (**)  Prodotti jew materjali mhux koperti min-nota f’qiegħ il-paġna (*).
         
            (***)  Prodotti jew materjali li ma jeħtiġux ittestjar għar-reazzjoni għan-nar, per eżempju prodotti jew materjali tal-Klassi A1 skont id-Deċiżjoni 96/603/KE (ĠU L 267, 19.10.1996, p. 23).